pozval mladého speváka Roba Pappa. Skúsený kozák Müller a dvadsaťdvaročný Papp sa tak na javisku stretnú prvýkrát.
Celé turné sa začína v Českej republike, 16. októbra v Liberci. "Potešilo ma to a hlavne prekvapilo, pretože ja sa s Richardom vôbec nepoznám, respektíve sme sa nepoznali. On si zistil moje číslo a zavolal mi, či by som s ním išiel na turné," povedal Papp, ktorý si vraj do poslednej chvíle myslel, že ide o vtip.
Turné, ktoré má rovnaký názov ako posledný Müllerov album Monogamný vzťah, sa začne koncertmi po českých mestách. Prvou zastávkou bude Liberec a poslednou 1. novembra Jablonec nad Nisou. Celkovo vystúpi Müller v Česku dvanásťkrát a už 14. novembra sa presunie na Slovensko, kde bude koncertovať do konca novembra. Šnúru zavŕši tromi koncertmi v Bratislave.
Papp, ktorý tohto roku vydal svoj tretí sólový album R'n'P, sa na turné, ktoré bude preňho novou výzvou, teší. "Teší ma, že vôbec idem na takéto turné. Je to pre mňa nová skúsenosť, lebo som ešte nikdy na takom veľkom turné nehral," zveril sa spevák, ktorý má vraj rád "neobvyklé veci". A byť vokalistom na Richardových koncertoch, podľa neho, medzi také veci patrí.
"Myslím si, že to bude veľmi zaujímavé," dodal.
Papp, ktorému je najbližší hudobní žáner rhytm and blues, pôvodne plánoval na jeseň svoje vlastné turné, ktoré malo podporiť posledný album. Ponuka od Müllera sa však neodmieta a tak svoje sólové projekty trochu posunie. V rámci nich pomýšľa spevák i na pripomenutie v Českej republike, kde sa vlani predstavil ako host na vystúpeniach Dary Rolinsovej.
Leto plné festivalov a koncertov si Papp pochvaľuje. Najväčšiu radost však mal z dovolenky v Egypte, ktorú strávil se svojou priateľkou Evou Lučeničovou, dcérou muzikanta Laca Lučeniča.
Najdôležitejšie správy z východu Slovenska čítajte na Korzar.sme.sk.